Jaunsaules iela (Rīga)
Šis raksts ir par ielu Rīgā. Par citām jēdziena Jaunsaules iela nozīmēm skatīt nozīmju atdalīšanas lapu. Jaunsaules iela ir iela Rīgā, Kurzemes rajona, Dzirciemā. Jaunsaules iela sākas krustojumā ar Dzirciema ielu un beidzas krustojumā ar Morica ielu. Kopējais ielas garums ir 392 metri, tā visā garumā ir klāta ar asfalta segumu. Jaunsaules ielā pārsvarā ir dažāda veida dzīvojamā apbūve. Iela tika izveidota ap 1882. gadu kā Zvirbuļu iela. 1889. gadā ielas nosaukums mainījās uz Rādenes ielu. 1923. gadā tā tika pārdēvēta par Jaunsaules ielu. Iela nosaukta Jaunsaules — ciema Bauskas novadā — vārdā.